CELEX: 32012R0849
Language: bg
Date: 2012-09-19 00:00:00
Title: Регламент за изпълнение (ЕС) № 849/2012 на Комисията от 19 септември 2012 година относно разрешителното за препарата от лимонена киселина, сорбинова киселина, тимол и ванилин като добавка при храненето на пилета за угояване, пилета, отглеждани за носачки, всички видове дребни птици, отглеждани за угояване и за носачки, и за отбити животни от рода свине (Suidae), различни от домашни свине ( Sus scrofa domesticus ) (титуляр на разрешителното е Vetagro S.p.A)  текст от значение за ЕИП

20.9.2012   
            
            
               BG
            
            
               Официален вестник на Европейския съюз
            
            
               L 253/8
            
         РЕГЛАМЕНТ ЗА ИЗПЪЛНЕНИЕ (ЕС) № 849/2012 НА КОМИСИЯТА
   от 19 септември 2012 година
   относно разрешителното за препарата от лимонена киселина, сорбинова киселина, тимол и ванилин като добавка при храненето на пилета за угояване, пилета, отглеждани за носачки, всички видове дребни птици, отглеждани за угояване и за носачки, и за отбити животни от рода свине (Suidae), различни от домашни свине (Sus scrofa domesticus) (титуляр на разрешителното е Vetagro S.p.A)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата от лимонена киселина, сорбинова киселина, тимол и ванилин. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася за разрешителното за препарата от лимонена киселина, сорбинова киселина, тимол и ванилин като добавка при храненето на пилета за угояване, пилета, отглеждани за носачки, всички видове дребни птици, отглеждани за угояване и за носачки, и за всички животни от рода свине (отбити), която да бъде класифицирана в категорията добавки „зоотехнически добавки“.
            
         
               (4)
            
            
               Употребата на препарата от лимонена киселина, сорбинова киселина, тимол и ванилин като фуражна добавка бе разрешена с Регламент (ЕС) № 1117/2010 на Комисията (2) за период от 10 години при отбити прасенца.
            
         
               (5)
            
            
               Европейският орган за безопасност на храните („Органът“) заключи в становището си от 25 май 2012 г. (3), че при предложените условия на употреба препаратът от лимонена киселина, сорбинова киселина, тимол и ванилин няма неблагоприятно въздействие върху здравето на животните, здравето на хората или върху околната среда и че тази добавка може да способства за по-голяма продуктивност у целевите видове животни. Органът не счита, че са необходими специфични изисквания за мониторинг след пускането на продукта на пазара. Той също така провери доклада относно метода за анализ на фуражната добавка във фуражите, представен от определената с Регламент (ЕО) № 1831/2003 референтна лаборатория.
            
         
               (6)
            
            
               Оценката на препарата показва, че са изпълнени условията за получаване на разрешително, установени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „други зоотехнически добавки“, се разрешава като добавка при храненето на животните, както е определено в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 317, 3.12.2010 г., стр. 3.
   
      (3)  The EFSA Journal (Бюлетин на ЕОБХ) (2012 г.); 10(5):2670.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: други зоотехнически добавки (подобряване на зоотехническите параметри)
                  
               
            
                  4d 3
               
               
                  Vetagro S.p.A.
               
               
                  Препарат от лимонена киселина, сорбинова киселина, тимол и ванилин
               
               
                  
                               
                           
                           
                              
                                 Състав на добавката
                              
                              Препарат от защитени в обвивка микрогранули от лимонена киселина, сорбинова киселина, тимол и ванилин с минимално съдържание на:
                              
                                           
                                       
                                       
                                          лимонена киселина: 25 g/100 g
                                       
                                    
                                           
                                       
                                       
                                          сорбинова киселина: 16,7 g/100 g
                                       
                                    
                                           
                                       
                                       
                                          тимол: 1,7 g/100 g
                                       
                                    
                                           
                                       
                                       
                                          ванилин: 1 g/100 g
                                       
                                    
                        
                               
                           
                           
                              
                                 Характеристики на активното вещество
                              
                              
                                           
                                       
                                       
                                          лимонена киселина C6H8O7 (чистота ≥ 99,5 %)
                                          2-хидрокси-1,2,3-пропантрикарбоксилова киселина, CAS номер 77-92-9, безводна
                                       
                                    
                                           
                                       
                                       
                                          сорбинова киселина C6H8O2 (чистота ≥ 99,5 %)
                                          2,4-хексадеинова киселина, CAS номер 110-44-1
                                       
                                    
                                           
                                       
                                       
                                          тимол (чистота ≥ 98 %)
                                          5-метил-2-(1-метилетил)фенол, CAS номер 89-83-8
                                       
                                    
                                           
                                       
                                       
                                          ванилин (чистота ≥ 99,5 %)
                                          4-хидрокси-3-метоксибензалдехид, CAS номер 121-33-5
                                       
                                    
                        
                               
                           
                           
                              
                                 Метод за анализ
                                  (1)
                              
                              Определяне на сорбинова киселина и тимол във фуражите: метод на високоефективна течна хроматография собратна фаза (HPLC) с оборудване за ултравиолетова детекция/детектиране с диодна матрица (RP-HPLC-UV/DAD). Определяне на лимонена киселина в добавката и премиксите: (RP-HPLC-UV/DAD). Определяне на лимонена киселина във фуражите: ензимно определяне на лимоненото съдържание — NADH (редуцирана форма на никотинамид аденин динуклеотид) спектрометричен метод.
                           
                        
               
                  Пилета за угояване/отглеждани за носачки
                  Дребни птици за угояване/отглеждани за носачки
               
               
                  —
               
               
                  200
               
               
                  —
               
               
                  Мерки за безопасност: носене на предпазна маска, предпазни очила и ръкавици по време на работа.
               
               
                  10 октомври 2022 г.
               
            
                  Отбити прасенца (Suidae)
                  различни от домашни свине (Sus scrofa domesticus)
               
               
                  1 000
               
            
         (1)  Подробна информация за методите на анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx